આર્થિક દ્રષ્ટિએ: વર્ષ આર્થિક દ્રષ્ટિએ કર્ક રાશિના વ્યાપાર, ઉત્પાદન ક્ષેત્રના જાતકો માટે થોડી તકલીફનો સમય છે. નોકરિયાત વર્ગને થોડી ઘણી રાહતો મળતી જણાશે.જે ગત વર્ષ દરમિયાન પોતાની યોગ્યતા સાબિત કરી ચૂક્યા છે અથવા જેમની નોકરી ચાલી ગઈ છે તેમના માટે આરંભમાં નોકરીની તકો સર્જાતી દેખાય છે, પરંતુ બદલી, બઢતી કે પ્રમોશન કે સ્થાન ફેર માટે રાહ જોઈ રહ્યા છે તેઓ માટે ઓગસ્ટ બાદનો સમય સારો રહેશે. વ્યાપાર વ્યવસાય કે ઉત્પાદન કે શેરસટ્ટાથી સંકડાયેલા જાતકોએ ખૂબ જ સાવધાની રાખવી પડશે. વધુ પડતો આત્મવિશ્વાસ દગો કરાવી શકે તેમ છે. પૈસાની ખૂબ જ હાડમારી રહે તેવું લાગે છે. આ સમય દરમિયાન ગમે તેટલી મહેનત કરશો તો પણ પરિણામ શૂન્ય રહે તેવું જણાય છે. સૌથી વધુ સાવધાની આ વર્ષે સટ્ટાકીય કાર્ય કરતા જાતકોએ રાખવી પડશે. નુકસાનનો વધુ યોગ જણાય છે.